Наполеон је Сенату крајем 1813. рекао: "Велико царство више не постоји. Сада морамо бранити саму Француску." Цар је успео да окупи нову војску, али је стратешки био у готово немогућем положају. Савезничке војске су надирале са Пиринеја, преко северне Италије и дуж источних граница Француске. Кампања је кренула злослутно, када је Наполеон поражен код Ла Ротиере, али му се самопоуздање убрзо вратило. У Шестодневној војној, у фебруару 1814, француска војска од 30.000 војника нанела је 20.000 жртава расутом одреду Гебхарда Леберехта фон Блихера, а изгубила само 2 000 својих људи. Затим су наставили јужно и победили Шварценберга у бици код Монтроа. Те победе, ипак, нису могле много да побољшају ситуацију у којој су се Французи налазили, а порази у биткама код Лана и Арси-сур-Обе су рушили ентузијазам. У марту, Париз је пао у руке Шесте коалиције. Наполеон је желео да настави борбу, али су његови маршали то одбили, што је натерало цара да абдицира, 6. априла 1814.